Berlingske Tidende, 1834-07-17
London, den 11te Juli. De Engelske Blade indeholde følgende mærkelige Efterretning: Grev Greys Ministerium er opløst. De to indflydelsesrigeste Ministre, Premierministeren Grev Grey og Lord Althorp, have resigneret. Med Hensyn til Følgerne af denne, ligesaa vigtige som uventede, Begivenhed, saa og med Hensyn til de Aarsager, der have anlediget den, maae vi foreløbigen indskrænke os til Følgende: Allerede Tirsdag Aften den 9de Juli, da to, hidtil af Ministeriet med den største Jver fremskyndte Forholdsregler, Fornyelsen af den Jrske Tvangs bill og Billen om Fattigvæsenet, efter Dagens Orden skulde forhandles i Overhuset, androg Grev Gre paa en Udsættelse indtil videre af disse to Gjenstande, i det han forbeholdt sig, den følgende Dag at forklare Grunden til denne, i saa høi Grad paafaldende, Opførsel. Strax fattede man Mistanke, de offentlige Blade talte om Spliid i Ministeriet, og 4 The Courier, anmeldte i sit No. af 10de Juli med temmelig Vished, at Grev Grey havde forlangt sin Dimission, og at Kongens Svar til Greven havde været affattet i en overordentlig venlig og nedladende Tone. - Om Aftenen den 10de, fremstod endelig Grev Grev i Overhuset, traadte til Bordet, og vilde begynde Forsvaret for Beretningen angaaende Tvangsbillen; men neppe havde han talt nogle Ord, for de heftige Følelser, der bevægede hans Jndre, saaledes overmandede ham, at han ikke kunde tale videre. Han maatte sætte sig ned, for atter at samle lidt Kræfter, og Hertugen af Wellington benyttede denne Pause, til at indlevere en Mængde Bønskrifter fra Jrland mod Formindskelse af Kirkens Eiendomme. Derpaa tog Grev Grey atter Ordet, og holdt en lang Tale, hvori blandt andet følgende Steder forekom: Jeg undseer mig ved den Svaghed og overvættes Rørelse, som i dette Øjeblik bemægtiger sig mig, men jeg haaber at kunne undskyldes ved den vanskelige Stilling, hvori jeg befinder mig. J det neg fremstaaer, for at anmode de ædle Lords om Antagelse af denne Beretning, gjør jeg det ikke meere som Kronens Minister, men blot som Parlamentsmedlem, hvis inderlige Overbeviisning det er, at en uopsættelig Nødvendighed fordrer Antagelsen af denne Act, og Overdragelsen af en overordentlig Magt til Ministeriet, hvilke dets Medlemmer end vorde. - Jeg behøver ikke at anbefale de ædle Lords Antagelsen af disse Forholdsregler, men jeg maa benytte denne Leilighed til at give adskillige Oplysninger om de Omstændigheder, der have anlediget min nærværende Stilling. Det er unødvendigt at erindre om, hvad der nyeligen er foregaaet i dette HuusMan spurgte mig, om der angaaende Tvangsbillen var skeet nogen Meddelelse til en, i Jrland meget indflydelsesriig, Person, (af Litleton til O'Connell); jeg svarede dengang, og jeg gjentager det nu, at disse Meddelelser ikke blot ere skete uden min Til skyndelse, men ogsaa uden mit Vidende. Havde jeg tidligere vidst, at saadanne Meddelelser skulde finde Sted, vilde jeg have anvendt min hele Jndflydelse for at hindre det, fordi min Overbeviisning siger mig, at Meddelelser til saadanne Personer umueligen kunne være til Gavn for Landet. Mine Anskuelser om Nødvendigheden af Tvangsbillens Fornyelse, have ikke et Øjeblik, forandret sig. Jndtil den 23de Juni troede jeg, at der heller ikke hos mine Colleger existerede mindste Tvivl desangaaende, men den Dag erholdt jeg et Brev fra Lordlieutenanten i Jrland, hvori der fremhævedes adskillige Hensyn, der ikke syntes at tilhøre ham selv, men snarere at være ham meddeelte herfra, og som mere angik Englands end Jrlands Stilling. Jeg svarede den ædle Marquis, at saadanne Hensyn ikke kunde komme i Betragtning og dette gav Anledning til en længere Correspondents, hvis Resultat blev, at Lordlieutenanten troede, at man kunde udelade nogle Artikler af Tvangsbillen, uden Fare for Jrlands Rolighed. Mine Anskuelser vare af en anden Beskaffenhed; Sagen blev Gjenstand for mange Deliberationer i Cabinettet, og der opstod en Spliid i den Anledning. – Jeg kommer nu til en Sag, som jeg kun med den dybeste Smerte meddeler Huset. Parlamentet har stedse havt Ret til at forlange Oplysning om Resultaterne af Conseilets Raadslagninger, men kun som Resultaterne; ingensinde fordrede man Meddelelse af Debatterne selv, og at de forskjellige Anskuelser hos Conseilets enkelte Medlemmer. Dette gjorde man nu. En Mand, der ifølge sin Embedstilling maatte være meest forpligtet til at sørge for Jrlands Rolighed, forglemte sig i saa høi Grad, at han i det andet Huus understyttede et Parlamentsmedlems (O'Connells) Motion om Fremlæggelsen af de, den Jrske Tvangsbill angaaende, Correspondentser, mellem Ministeriet og en underordnet Embedsmand; desuden vare Skrivelserne fra Lordlieutenanten ikke stilede til Minister-Statssecretairen for Jrland, men privatim til mig. Som en Følge af den største Ubesindighed erholdt et Parlamentsmedlem af en Minister de Meddelelser, jeg forhen omtalte, og han benyttede den ham viste Tillid, til at beskylde Ministeriet for Troløshed og Uordholdenhed, og at fordre Brevvexlingen fremlagt. Følgen deraf var, at min ædle Ven, der varetager Regjeringens Jnteresser i Underhuset (Lord Althorp, og paa hvem Lordlieutenantens Anskuelser havde gjort et dybt Jndtryk, skjønnede, at han, efter hvad der var foregaaet i Underhuset den 3die d. M., ikke længere kunde blive i sin hidtilværende Stilling. Jeg erholdt i Gaar Morgeet Brev fra den ædle Lord, der indeholdt hans Resignation. – Taleren omtalede derefter sine egne personlige Forhold, og erklærede, at han paa Grund af sin høje Alder 170 Aar) allerede længe havde følt sig for svag til at udholde de, med hans Post forbundne, høist besværlige og vanskelige Forretninger. Saalænge der herskede Enighed i Cabinettet havde det dog været ham nogenlunde mueligt at lede Forretningerne, men efterat to at hans Colleger og Venner (Stanley og Richmand) vare udtraadte af Ministeriet og hans virksomste Medhjelper (Lord Althorp) nu ogsaa var udtraadt, kunde han ikke længere beholde sin Post, og havde derfor paa samme Tid forlangt sin Dimission. Hs. Majestæt tilføiede han, har modtaget min Resignation, og jeg opfylder kun provisorisk Embedets Pligter til Posten atter er besat.